《题金渊绿净亭》
宋代·张榘

凭高四望天沉沉，平芜远树横夕阴。
碧云吐吞献奇象，乃知造物得我心。
渔舟两两叠烟棹，白鸟出没沧波深。
悠然呼酒纳幽致，须臾寒月照古琴。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。